open-index/open-wikipedia-markdown huggingface dataset:
Ducis ir lētāk 2

**Ducis ir lētāk 2** () ir 2005. gada ASV ģimenes kinokomēdija. Tas ir tiešs turpinājums 2003. gada filmai "Ducis ir lētāk". Filmā lomas atveido Stīvs Mārtins, Hilarija Dafa, Elisona Stounera, Bonija Hanta, Paipera Perabo, Toms Velings, Karmena Elektra un Teilors Lautners.

## Sižets
Pēc piedzīvojumiem un atgriešanās mājās Toms un Keita nolemj, ka vēlreiz savāks kopā savu ģimeni, un dosies atpūtas braucienā. Izrādās, ka tajā pašā atpūtas vietā ir apmeties Toma ilggadējais sāncensis Džimmijs Mērtavs. Lai gan viņam ir "tikai" 8 bērni, viņi tomēr vienmēr pārspēj Beikeru ģimeni. Tikmēr Sāra (Elisona Stounera) ir iemīlējusies Eliotā no Mērtavu ğimenes (Teilors Lautners). Lai kā Toms censtos, Mērtavu atrakcijas bērnus pievelk vairāk, nekā viņējās. Mīlas likstas piemeklē arī Čārliju (Toms Velings). Tikmēr vecākā meita Nora (Paipera Perabo) ir stāvoklī, un Lorīna (Hilarija Dafa) uz nometni atbraukusi, lai izpatiktu tēvam, un varētu pārvākties.

## Ģimenes locekļi

### Beikeri
* Toms Beikers — Stīvs Mārtins
* Keita Beikere — Bonija Hanta
* Nora Beikere Maknaltija — Paipera Perabo
* Čārlijs Beikers — Toms Velings
* Lorīna Beikere — Hilarija Dafa
* Henrijs Beikers — Kevins G. Šmidts
* Sāra Beikere — Elisona Stounera
* Džeiks Beikers — Džeikobs Smits
* Marks Beikers — Forests Landiss
* Kima Beikere — Morgana Jorka
* Džesika Beikere — Liliāna Mumija
* Maiks Beikers — Bleiks Vudrafs
* Kails Vinetka Beikers — Šeins Kinsmans
* Naidžels Ezers Beikers — Brents Kinsmens
* Bads MakNaltijs — Džonatans Benetts

### Mērtavi
* Džimijs Mērtavs — Jūdžins Levijs
* Sarīna Mērtava — Karmena Elektra
* Anna Mērtava — Džeimija Kinga
* Kelvins Mērtavs — Šons Robertss
* Daniels Mērtavs — Robijs Amells
* Eliots Mērtavs — Teilors Lautners
* Kenets Mērtavs — Aleksandrs Konti
* Bekija Mērtava — Melānija Tonello
* Robins Mērtavs — Medisons Flicpatrikss
* Lisa Mērtava — Kortnija Flicpatriksa

## Ārējās saites
Kolumbijas zebiekste

**Kolumbijas zebiekste** (*Mustela felipei*) ir neliels sermuļu dzimtas (*Mustelidae*) plēsējs. Kolumbijas zebieksti sauc arī par **Dona Felipes zebieksti**.

Šī ir ļoti reta zebiekstu suga, kas dzīvo nelielā teritorijā Kolumbijā, Kaukas un Uilas reģionos. Vienu reizi tā ir novērota Ekvadorā. Zebiekstei gan vietējais nosaukums, gan zinātniskais nosaukums ir iedots par godu zīdītāju pētniekam Felipem Herskovicam (Hershkowitz) jeb Donam Felipem. Zebieksti var sastapt tikai kalnos 1700—2700 metrus virs jūras līmeņa. Zebiekstes populāciju apdraud mežu intensīvā izciršana. Praktiski tā ir uz izmiršanas robežas, jo zebiekste dzīvo ļoti nelielā teritorijā, šobrīd ir palikušas mazāk kā 10 Kolumbijas zebiekstes. Iespējams, ka tas ir visapdraudētākais plēsīgais dzīvnieks visā Dienvidamerikā.

## Izskats un īpašības
Kolumbijas zebiekstei kā visām zebiekstēm ir slaids, garš un lokans ķermenis. Tās ķermeņa garums bez astes ir apmēram 22 cm, astes garums 11 cm. Vienīgā nosvērtā zebiekste svēra 138 g. Kažoka krāsa ir tumši brūna ar oranžu vai gaiši dzeltenu pavēderi un pakakli. Purns gandrīz melns. Matojums ir garš, bet plāns. Aste gara un tieva, sastādot 1/3 daļu no kopējā ķermeņa garuma, astes gals melns. Kolumbijas zebiekstes foto apskatīt šeit.

Ļoti maz ir zināms par zebiekstes ieradumiem un uzvedību. Tomēr ir zināms, ka Kolumbijas zebiekstes ķepām ir peldplēves, kas liek domāt, ka tā ir daļēji ūdenī dzīvojošs dzīvnieks.

## Atsauces

## Ārējās saites
* The Colombian Weasel
Rušonas pagasts

**Rušonas pagasts** ir viena no Preiļu novada administratīvajām teritorijām tā dienvidos, Rušona ezera krastā, no kā tas ieguvis savu nosaukumu. Robežojas ar sava novada Aglonas Riebiņu Pelēču, Aizkalnes, Preiļu un Silajāņu pagastiem, Rēzeknes novada Feimaņu pagastu, Krāslavas novada Kastuļinas pagastu, kā arī Augšdaugavas novada Višķu pagastu. 

## Daba
### Hidrogrāfija
#### Upes
Salcinkas upīte

#### Ezeri
Aleksandrovas ezers, Astraginu ezers, Baibas ezers, Bicānu ezers, Eikša ezers, Gluhojes ezers, Gudļevas ezers, Jašas ezers, Kategrada ezers, Kaučers, Kovšiks, Lielā Kurtoša, Lielā Solka, Limins, Mazā Kurtoša, Mazā Solka, Meirauka, Rjabojes ezers, Rušons, Salmejs, Sedežs, Sekstu ezers, Spuļdzeņu ezers, Stūponu ezers, Vašeiņa, Zolvas ezers.

## Vēsture
[thumb|250px|[Henriks Dimša|Henrikam Dimšam piederošā Rušonas muiža (pirms 1914).]]
Līdz 1920. gada agrārajai reformai tagadējā Rušonas pagasta teritorijā atradās Gelenovas, Finfa, Gaļmuižas, Korsakovas un Rušonas muižas. 

1945. gadā Aglonas pagastā izveidoja Rušonu ciema padomi. 1951. gadā Rušonas ciemam pievienoja Rutuļu ciema kolhoza "Dzirkstele" teritoriju, 1960. gadā - Kastīres ciema Sverdlova kolhoza teritoriju, 1975. un 1979. gadā - Gailīšu ciema teritoriju. 1990. gadā ciemu reorganizēja par pagastu. 2004. gadā iekļāvies jaunveidotajā Riebiņu novadā. 2021. gadā Riebiņu novadu iekļāva Preiļu novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Kastīre]]** (pagasta centrs), Gaiļmuiža, Aglonas stacija, Baški, Kliškova, Geļenova, Rušona.

## Saimniecība
### Transports

## Izglītība un kultūra

## Atsauces
Malaizijas zebiekste

**Malaizijas zebiekste** (*Mustela nudipes*) ir neliels sermuļu dzimtas (*Mustelidae*) plēsējs. To sauc arī par **pliko pēdu zebieksti**. Malaizijas zebiekste dzīvo Dienvidaustrumāzijā: Brunejas, Indonēzijas, Malaizijas un Taizemes teritorijās.

## Izskats un īpašības
Malaizijas zebiekstei kā visām zebiekstēm ir garš, slaids un lokans ķermenis ar īsām kājām un garu asti. Ķermeņa garums ir 30—36 cm, astes garums apmēram 24 cm. Ķepas ap spilventiņiem ir bez matojuma, tādēļ zebiekste ir ieguvusi savu otro nosaukumu.

Malaizijas zebiekstes kažoka krāsa variē no sarkanbrūnas līdz gaišai, gandrīz baltai, galvas matojums ir daudz gaišāks kā ķermeņa magtojums, bieži galva ir balta. Kakls tumšāks par galvu, bet gaišāks par pašu ķermeni, kāju matojums ir vēl tumšāks. Aste divkrāsaina; puse astes vienā krāsā ar muguru, otra puse vienā krāsā ar kakla matojumu. Kažoka matojums ir garš un pūkains. Malaizijas zabiekstes foto var apskatīt šeit.

Par zebieksti nav veikti novērojumi un nav zināmi tās ieradumi un uzvedība, bet tiek pieņemts, ka tie ir tāpat kā citām zebiekstēm.

## Atsauces

## Ārējās saites
* Malaizijas zebiekstes foto (cse.ffpri.affrc.go.jp)
Tretjakovs

**Tretjakovs** (, no personvārda Tretjaks (*Третья́к*); sieviešu dzimtē **Tretjakova** (*Третьяко́ва*) ir krievu cilmes uzvārds. Cilvēki ar šo uzvārdu: 

*Aleksandrs Tretjakovs (*Александр Владимирович Третьяков*, 1985) — krievu skeletonists;
*Sergejs Tretjakovs (*Серге́й Миха́йлович Третьяко́в*, 1892—1937) — krievu dzejnieks.
Admiralitātes kalni

**Admiralitātes kalni** () ir kalnu grēda Viktorijas Zemē. Ietilpst Transantarktīdas kalnu sistēmā, bet pati sastāv no vairākām atsevišķām grēdām. Kalnu robežas ir Rosa jūra austrumos, Dienvidu okeāns (Penela krasts) ziemeļos, kā arī Denistona, Eba un Takera glečeri rietumos un dienvidos. Grēda ir ap 145 km gara ziemeļrietumu - dienvidaustrumu virzienā un ap 80 km plata.

Kalnus 1841. gadā atklāja britu polārpētnieks Džeimss Ross un nosauca par godu Lielbritānijas Admiralitātei, kā dienestā Ross atradās.

Admiralitātes kalnu galvenās virsotnes ir:

## Atsauces
Medaļu ieguvēji skeletonā olimpiskajās spēlēs

Šeit ir uzskaitīti visi **[[Olimpiskās spēles|Olimpisko spēļu]] medaļu ieguvēji [[Skeletons Olimpiskajās spēlēs|skeletonā]]**.

## Medaļu ieguvēji
### Vīrieši

### Sievietes

## Medaļu kopvērtējums

### Vīrieši

### Sievietes

## Medaļu kopvērtējums pa valstīm

### Kopā

### Vīrieši

### Sievietes
Jeļena Gļebova

**Jeļena Gļebova** (; dzimusi  Tallinā, Igaunijā) ir Igaunijas daiļslidotāja. Jeļena ir pieckārtēja Igaunijas nacionālā čempione. Daiļslidošanā trenējas no 7 gadu vecuma. Viņas vecākais brālis Iļja Gļebovs arī ir daiļslidotājs.

## Sasniegumi

*Piezīme:"J" nozīmē, ka sportiste startēja kā juniore.*

## Ārējās saites

*
Latvijas rekordi peldēšanā

Šajā rakstā ir apkopoti **Latvijas rekordi peldēšanā**. Informācija pēdējoreiz aktualizēta .

## Vīrieši

### 25 metru baseins

### 50 metru baseins

## Sievietes

### 25 metru baseins

### 50 metru baseins

## Jauktās stafetes

### 50 metru baseins

## Atsauces

## Ārējās saites
* Latvijas rekordi vīriešiem 25 metru baseinā
* Latvijas rekordi vīriešiem 50 metru baseinā
* Latvijas rekordi sievietēm 25 metru baseinā
* Latvijas rekordi sievietēm 50 metru baseinā
Penela krasts

**Penela krasts** () ir Viktorijas Zemes piekrastes daļa Dienvidu okeāna krastā starp Adēra ragu austrumos un Viljamsa ragu rietumos. Nosaukts britu 1910. - 1913. gadu polārās ekspedīcijas kuģa *Terranova* komandiera leitnanta Harija Penela *(Harry L.L. Pennell)* vārdā 1961. gadā, nosaukumu ieteica Jaunzēlandes Antarktikas vietvārdu komiteja *(NZ-APC)*.

Piekrastes garums ir ap 300 km. Uz austrumiem no Penela krasta atrodas Borkgrevinka krasts, uz rietumiem - Otsa krasts. Iekšzemē paceļas Admiralitātes un ANARE kalnu grēdas. Galvenie ģeogrāfiskie objekti ir Robertsona līcis, Tepsela pussala, Denistona glečers.

## Atsauces
Martina Sāblīkova

**Martina Sāblīkova** (; dzimusi  Nove Mesto Morāvijā, Čehoslovākijā) ir čehu ātrslidotāja, kas specializējusies garajās slidošanas distancēs. M. Sāblīkova ir divkārtēja olimpiskā čempione un desmitkārtēja pasaules čempione. Viņa ir pasaules rekordiste 5000 m distancē (6:45.61 - Soltleiksitijā, 2007-03-11) un pirmā Čehijas ātrslidotāja, kas spējusi izcīnīt uzvaras lielākajās starptautiskajās sacensībās.

Vasarās nodarbojas ar skrituļslidošanu un riteņbraukšanu, kur guvusi atzīstamus panākumus: bijusi Čehijas čempionāta medaļu ieguvēja šosejas riteņbraukšanā un gandrīz izpildījusi kvalifikācijas normatīvu, lai piedalītos 2008. gada vasaras olimpiskajās spēlēs Pekinā. Viņas jaunākais brālis Milans Sāblīks arī ir ātrslidotājs.

2010. gada ziemas olimpiskajās spēlēs Vankūverā kļuva par medaļām bagātāko ātrslidotāju, izcīnot divas zelta un vienu bronzas medaļu. 2014. gada ziemas olimpiskajās spēlēs Sočos ieguva sudraba medaļu 3000 m distancē.

## Ārējās saites

* Martinas Sāblīkovas oficiālā mājaslapa
Elana kalni

**Elana kalni** () ir neliela kalnu grēda Viktorijas Zemē rietumos no Konvoja grēdas. Atrodas Polārā plato malā, netālu no grēdas atrodas Mosona un Makaja glečeru sākumi. Grēdu pirmoreiz izpētīja un nokartēja jaunzēlandiešu ekspedīcija 1957. - 1958. gadā un nosauca Kenterberijas (Jaunzēlandē) universitātes profesora R. S. Elana (*R.S. Allan*) vārdā. 

Elana kalni ir viena no Antarktīdas "meteorītu atradnēm". Šādas atradnes veidojas, polārā plato ledus masai atduroties pret piekrastes kalnu grēdām un, ledus struktūrai mainoties un novirzoties šļūdoņos, tā iekšienē esošie meteorīti nogulsnējas pie grēdu malām.

## Atsauces

## Skatīt arī
* ALH 84001‎
Vašingtona rags

**Vašingtona rags** () ir zemesrags Vūda un Teranovas līčus atdalošas pussalas galā, Rosa jūras piekrastē. Atklāja britu polārpētnieka Džeimsa Rosa ekspedīcija 1841. gadā un nosauca Karaliskās ģeogrāfijas biedrības sekretāra kapteiņa Vašingtona vārdā. Vašingtona rags ir arī nosacītā robeža starp Borkgrevinka krastu ziemeļos un Skota krastu dienvidos. 40 km uz ziemeļrietumiem atrodas aktīvs vulkāns Melburna kalns.

## Atsauces

## Ārējās saites
Hāga (nozīmju atdalīšana)

**Hāga** var būt:

* Hāga (*Den Haag*) — pilsēta Nīderlandē;
* Rangnhilla Hāga (*Ragnhild Haga*) — Norvēģijas distanču slēpotāja (dzimusi 1991).

## Skatīt arī
* Hague
* Heigs
Melburna kalns

**Melburna kalns** () ir masīvs stratovulkāns Transantarktīdas kalnu grēdā Viktorijas Zemē. Atklājis britu polārpētnieks Džeimss Ross 1841. gadā un nosaucis tā laika Lielbritānijas premjerministra Lorda Melburna vārdā.

Melburna kalns ir aktīvs vulkāns. Daudzi jauni konusi un fumarolu aktivitātes ļauj teikt, ka pēdējais izvirdums noticis ap 18.—19. gadsimtu. Nelielai teritorijai ap vulkāna kalderu ir piešķirts aizsargājamas teritorijas statuss.

## Atsauces
Benztriazols

**Benztriazols** (C6H5N3) ir slāpekli saturošs heterociklisks savienojums, kura molekulā ir kondensēts benzola gredzens un 1,2,3-triazola gredzens. Benztriazols ir bezkrāsaina kristāliska viela. Tam iespējamas divas tautomērās formas - ar ūdeņraža atomu pozīcijā *1* vai pozīcijā *2* (pirmā forma ir daudz stabilāka, bet pazīstami arī otrās formas atvasinājumi).

## Iegūšana
Benztriazolu viegli iegūt, o-fenilēndiamīnam reaģējot ar slāpekļpaskābi.
650px|left

## Īpašības
Tāpat kā citi azimīdu tipa savienojumi (ar −N=N−NH− grupējumu), benztriazols ir ļoti noturīgs pret skābju un bāzu iedarbību, kā arī pret oksidētājiem un reducētājiem. Benztriazols un tā atvasinājumi ir ļoti vājas bāzes, turpretī veido stabilus sāļus ar metālu joniem.

## Izmantošana
Izmanto analītiskajā ķīmijā kā kompleksējošu aģentu un fotogrāfijā kā aizplīvurojuma novērsēju vielu. Benztriazola atvasinājumus lieto farmācijā kā pretsēnīšu, prettārpu un antibakteriālus līdzekļus.

## Literatūra
* O. Neilands. Organiskā ķīmija. R:, Zvaigzne, 1977, 710.-712. lpp.
* П. Каррер. Курс органической химии. Ленинград: Государственное научно-техническое издательство химической литературы, 1960, 1009. lpp.
ALH 84001

**Allan Hills 84001** (plašāk pazīstams kā **ALH 84001**) ir meteorīts, kas tika atrasts Elana kalnu pakājē Antarktīdā . Tas uz Zemes nokļuvis no Marsa. Atrastā fragmenta masa bija 1,93 kg. Šis meteorīts kļuva par sensāciju 1996. gadā, kad zinātnieku grupa paziņoja, ka uz tā ir atklātas fosilas baktēriju pēdas. Lai gan secinājumi ir pretrunīgi, meteorīts devis impulsu ārpuszemes dzīvības meklējumu paplašināšanai.

## Atsauces

## Ārējās saites
Stīvs Mārtins

**Stīvens Glens "Stīvs" Mārtins** (; dzimis  Veiko, Teksasā) ir amerikāņu komiķis, scenārists, kinoproducents, aktieris, mūziķis un komponists. Ir piedalījies filmās *[[Bringing Down the House]]*, "Ducis ir lētāk", "Ducis ir lētāk 2", "Līgavas tēvs", "Līgavas tēvs: otrā daļa", "Rozā pantera", "Rozā pantera 2" u.c. Viņš ir viens no Holivudas populārākajiem komiķiem.

## Dzīves sākums
thumb|200px|Stīvs Mārtins 1982. gadā.
Stīvs Mārtins dzimis Vako, Teksasā, Marijas Lī Martinas un Glena Vernona Martina dēls.

Stīva Mārtina pirmais darbs bija Disnejlendā (1955—1958) pārdot bukletus brīvdienās, un pilnu slodzi strādājis vasaras brīvlaikā. Brīvo laiku Mārtins pavadījis Disnejlendas "Merlina burvju veikalā", kur viņš skatījās uz burvju māksliniekiem, kuri izpildīja dažādus trikus, un vēlāk iemācījās tos veikt pats. 1960. gadā Mārtins sāka strādāt par burvju mākslinieku, kur viņš rādīja dažādus trikus, žonglēja, spēlēja bandžo un veidoja balonu dzīvniekus.

## Diskogrāfija

## Filmogrāfija
* *[[The Absent-Minded Waiter]]* (1977)
* *[[Sgt. Pepper's Lonely Hearts Club Band (filma)|Sgt. Pepper's Lonely Hearts Club Band]]* (1978)
* *[[The Muppet Movie]]* (1979)
* *[[The Kids Are Alright]]* (1979)
* *[[The Jerk]]* (1979)
* *[[Pennies from Heaven]] * (1981)
* *[[Dead Men Don't Wear Plaid]]* (1982)
* *[[The Man with Two Brains]]* (1983)
* *[[The Lonely Guy]]* (1984)
* *[[All of Me]]* (1984)
* *[[Movers & Shakers]]* (1985)
* *[[¡Three Amigos!]]* (1986)
* *[[Little Shop of Horrors]] * (1986)
* *[[Roxanne]]* (1987)
* "Lidmašīnas, vilcieni un automobiļi" (1987)
* *[[Dirty Rotten Scoundrels]]* (1988)
* *[[Parenthood]]* (1989)
* *[[My Blue Heaven]] * (1990)
* *[[L.A. Story]]* (1991)
* "Līgavas tēvs" (1991)
* *[[Grand Canyon]] * (1991)
* *[[HouseSitter]]* (1992)
* *[[Leap of Faith]] * (1992)
* *[[And The Band Played on]]* (1993)
* *[[A Simple Twist of Fate]]* (1994)
* *[[Mixed Nuts]]* (1994)
* *[[Līgavas tēvs: otrā daļa]]* (1995)
* *[[Sgt. Bilko]]* (1996)
* *[[The Spanish Prisoner]]* (1997)
* "Ēģiptes princis" (1998)
* *[[The Out-of-Towners]] * (1999)
* *[[Bowfinger]]* (1999)
* *[[The Venice Project]]* (1999)
* "Fantāzija 2000" (1999)
* *[[Thin Ice]]* (2000)
* *[[Joe Gould's Secret]] * (2000)
* "Novokaīns" (*Novocaine*, 2001)
* *[[Bringing Down the House]] * (2003)
* "Trakie Tūņi. Piedzīvojumi turpinās" (2003)
* "Ducis ir lētāk" (2003)
* *[[Jiminy Glick in Lalawood]]* (2004)
* *[[Shopgirl]]* (2005)
* "Ducis ir lētāk 2" (2005)
* "Rozā pantera" (2006)
* "Mana bērna māte" (2008)
* "Rozā pantera 2" (2009)
* *[[It's Complicated]]* (2009)
* *[[Topper]]* (2010)

## Ārējās saites
Bonija Hanta

**Bonija Linna Hanta** (; dzimusi ) ir amerikāņu aktrise, komiķe, režisore, producente, scenāriste un televīzijas raidījumu vadītāja. Atveidojusi lomas tādās filmās kā "Lietus cilvēks", "Bēthovens", "Bēthovens 2" (*Beethoven's 2nd*), "Džumandži", "Džerijs Magvairs", "Zaļā jūdze", "Ducis ir lētāk" un "Ducis ir lētāk 2".

Hanta ieskaņojusi lomas tādās animācijas filmās kā "Kukaiņu dzīve", "Zootropole", filmu ciklos "Mošķīši", "Vāģi" un "Rotaļlietu stāsts". Piedalījusies televīzijas seriālos *Grand* un *Davis Rules*, kā arī veidojusi, producējusi, sarakstījusi scenāriju un atveidojusi galveno lomu seriālos *The Building*, *Bonnie* un *[[Life with Bonnie]]*. No 2008. līdz 2010. gadam viņa vadīja raidījumu *The Bonnie Hunt Show*.

## Atsauces

## Ārējās saites
Haskell

**Haskell** (izrunā: ˈhæskəl) ir standartizēta dažāda pielietojuma pilnīgi funkcionāla programmēšanas valoda ar ne-striktu semantiku un stipru, statisku tipu sistēmu. Tā nosaukta par godu loģiķim Haskelam Kurijam (*Haskell Curry*).

## Vēsture

Līdz ar Miranda programmēšanas valodas parādīšanos 1985. gadā palielinājās interese par "slinkajām" funkcionālām programmēšanas valodām. 1987. gadā eksistēja jau vairāk kā desmit ne-striktas, pilnīgi funkcionālas programmēšanas valodas. Miranda bija no visām visvairāk lietotā, bet nebija brīvi izmantojama. FPCA '87 (*Functional Programming Languages and Computer Architecture*) konferencē Portlendā tika nolemts, ka nepieciešams izveidot komiteju, kas definētu atvērtu standartu šādām valodām. Komitejas uzdevums bija apvienot esošās funkcionālās programmēšanas valodas vienā kopējā, kas kalpotu kā pamats turpmākiem funkcionālu programmēšanas valodu pētījumiem. Pirmā Haskell versija tika nodefinēta 1990. gadā. Komiteja turpināja pilnveidot valodas definīciju. 1997. gada nogalē tika izlaists **Haskell 98**, paredzēts kā stabila, minimāla, portējama valodas versija. Tāpat tika izlaista valodas standarta bibliotēka mācību nolūkiem un kā pamats turpmākiem valodas paplašinājumiem. Komiteja nepārprotami atbalstīja Haskell paplašinājumu, variantu un eksperimentālu īpašību izstrādi.

1999. gada februārī Haskell 98 valodas standarts tika publicēts kā "The Haskell 98 Report". 2003. gada janvārī tika publicēta šī dokumenta pārskatīta versija kā "Haskell 98 Language and Libraries: The Revised Report". Haskell valoda turpina strauji attīstīties. GHC ir šīs valodas de fakto standarta implementācija. 2006. gada sākumā sākās Haskell 98 turpinājuma izstrādes process. Tas neformāli pazīstams kā **Haskell′** ("Haskell Prime") This process is intended to produce a minor revision of Haskell 98.

## Valodas īpašības

Haskell ir liela, sarežģīta valoda, tai ir vairākas standizētas versijas un daudzi nestandartizēti paplašinājumi. Tai ir daudzas kopīgas īpašības ar imperatīvām valodām un citām funkcionālām valodām. Tai ir arī vairākas unikālas īpašības. Galvenās valodas iezīmes ir:

* pēc noklusējuma norādošs caurspīdīgums (*referential transparency*, *purity*)
* pēc noklusējuma slinka izpildīšana (*lazy evaluation*)
* statiska tipu sistēma, par pamatu ņemti F sistēmas lambda rēķini
* iespējama uz tukšumzīmēm jutīga sintakse
* algebriski datu tipi
* šablonu pieskaņošana (*pattern matching*) datiem
* tipu klases
* biežs *curry* lietojums
* sintakse sarakstu aptvērumiem (*list comprehension*), sargi

Papildus šīm pamata īpašībām, GHC—populārākā Haskell implementācija—atbalsta dažādus paplašinājumus.

### Sintaktiski paplašinājumi

Haskell 98 ir izveidoti vairāki sintaktiski paplašinājumi:

* '#' lietošana identifikatoru nosaukumos
* hierarhiski moduļi
* šablonu sargi
* skatu šabloni
* rekursīva do-notācija
* paralēli sarakstu aptvērumi (*parallel list comprehensions*)
* vispārināti (līdzīgi SQL sintaksei) sarakstu aptvērumi
* postfiksi operatori
* ''record puns''

## Atsauces
Meistardarbs

[thumb|150px|''Mona Lisa'', [Leonardo da Vinči glezna]]

**Meistardarbs**, arī **šedevrs** () ir jēdziens, kas mūsdienās tiek attiecināts uz mākslinieka dižāko darbu, vai arī darbu, kurā izpaužas nepārspējams radošums un meistarība. 

Daži meistardarbu piemēri: Leonardo da Vinči *[[Mona Lisa]]*, Mikelandželo *[[Dāvids (Mikelandželo)|Dāvids]]*, Ludviga van Bēthovena *[[9. simfonija (Bēthovens)|Devītā simfonija]]*, Dantes Aligjēri *[[Dievišķā komēdija]]*, Ļeva Tolstoja *[[Karš un miers]],* Gētes *[[Fausts (traģēdija)|Fausts]]*.

Par meistardarbu jeb **meistarstiķi** viduslaiku cunftēs dēvēja arī īpašu paraugizstrādājumu, ko vajadzēja izgatavot zellim, lai saņemtu meistara titulu.

## Atsauces
Sāra Meijere

**Sāra Meijere** (; dzimusi  Bīlahā, Šveicē) ir bijusī Šveices daiļslidotāja. Sāra ir astoņkārtēja Šveices nacionālā čempione, 2011. gada Eiropas čempione. 
Pēc 2011. gada Eiropas čempionāta paziņojusi par profesionālās karjeras beigām, pamatojot lēmumu ar to, ka tas esot īstais brīdis apstāties. 2018. gada 3. augustā salaulājusies ar šveiciešu triatlonistu Janu van Berkelu.

## Sasniegumi

*Piezīme:"J" nozīmē, ka sportiste startēja kā juniore.*

## Ārējās saites

*
Rozā pantera

**"Rozā pantera"** (*The Pink Panther*) ir 2006. gada filma par detektīvu - inspektoru Kluzo (Stīvs Mārtins), kurš izmeklē Francijas simbola - Rozā panteras dimanta zādzību un futbola zvaigznes Gluanta (Džeisons Steitems) slepkavību.

## Sižets
Kad futbola finālspēles laikā tiek nogalināts futbola superzvaigzne Gluants, Inspektors Čārlzs Dreifuss (Kevins Klains), kam nav veicies ar apbalvojumiem, uzaicina talkā inspektoru Kluzo, kurš nav īpaši gudrs, lai varētu norīkot viņam atrisināt slepkavības lietu, kas pēc Dreifusa domām Kluzo neizdosies, un viņš bez liekas uzmanības varētu apkaunot Kluzo, un iegūt Goda medaļu, ko viņš tik ļoti vēlas. Viņš uzsūta Kluzo palīgu Pontonu (Žans Reno), kas varētu Dreifusam pavēstīt visus sīkumus par Kluzo - kā viņš izmeklē, vārds sakot - visus iespējamos sīkumus. No sākuma Pontons pakļaujas Dreifusam, bet tad saprot, ka Kluzo ir daudz labāks detektīvs. Vēl Kluzo ir palīdze Nikola. Kluzo kopā ar viņu nonāk daudzās neveiklās situācijās, un beigās iemīlas viens otrā.

Izrādās, ka ir bijuši daudzi ienaidnieki - draudzene, popdīva Zania (Bejonse Noulza); Jurijs, treneris, kurš trenē (Henrijs Zernijs); un konkurents futbolists Bizu.

## Aktieri
* Žaks Kluzo - Stīvs Mārtins
* Žilbērs Pontons - Žans Reno
* Čārlzs Dreifuss - Kevins Klains
* Nikola Durā - Emīlija Mortimera
* Zania - Bejonse Noulza
* Jurijs, treneris, kurš trenē - Henrijs Zenrijs
* Čerija - Kristena Čenoveta
* Reimons Larokvē - Rodžers Reiss
* Bizu - Viljams Abadijs
* Žakards - Skots Edkinss

## Ārējās saites
Aino Kaisa Sārinena

**Aino Kaisa Sārinena** (; dzimusi ) ir Somijas distanču slēpotāja. Sacensībās startē kopš 1998. gada. Viņa ir izcīnījusi astoņas medaļas Pasaules čempionātos. 2009. gadā atzīta par Somijas gada sportisti.

Savās otrajās ziemas olimpiskajās spēlēs 2006. gadā Turīnā viņa izcīnīja bronzas medaļu komandu sprintā, taču pēc četriem gadiem Vankūverā izcīnīja bronzas medaļu 4×5 km stafetē un 30 km distancē.

## Ārējās saites
*  /
Klaudija Nīstade

**Klaudija Nīstade** (; dzimusi **Klaudija Kincele** (*Claudia Künzel*)  Čopavā, VDR) ir Vācijas distanču slēpotāja.

Savās pirmajās ziemas olimpiskajās spēlēs 2002. gadā Soltleiksitijā izcīnīja zelta medaļu 4×5 km stafetē, bet 2006. gadā Turīnā — divas sudraba medaļas: 4×5 km stafetē un individuālajā sprinta distancē. 2010. gadā ziemas olimpiskajās spēlēs Vankūverā viņa kļuva par olimpisko čempioni komandu sprintā kopā ar Evu Zahenbaheri-Štēli un kopā ar Vācijas izlasi par vicečempioni 4×5 km stafetē.

2007. gada vasarā K. Nīstade savu 2002. gada Olimpiskajās spēlēs izcīnīto zelta medaļu ziedoja labdarībai.

## Ārējās saites

*
Evi Zahenbahere-Štēle

**Evi Zahenbahere-Štēle** (; dzimusi  Traunšteinā, Bavārijā, Vācijā) ir bijusī vācu distanču slēpotāja un biatloniste. Vācijas distanču slēpošanas izlasē kopš 1998. gada, izcīnījusi piecas Olimpisko spēļu medaļas, tai skaitā divas zelta medaļas. Kopš 2012. gada startēja biatlona sacensībās, 2013. gada martā debitēja biatlona Pasaules kausa sacensībās.

Savās pirmajās ziemas olimpiskajās spēlēs 2002. gadā Soltleiksitijā izcīnīja zelta medaļu 4×5 km stafetē un sudrabu individuālajā sprinta distancē, 2006. gada olimpiādē Turīnā viņa kopā ar Vācijas komandu izcīnīja sudrabu 4 × 5 km stafetē, bet 2010. gadā Vankūverā kļuva par olimpisko čempioni komandu sprintā kopā ar Klaudiju Nīstadi un par olimpisko vicečempioni 4 × 5 km stafetē. 2006. gada Olimpiskajās spēlēs E. Zahenbahere-Štēle saņēma īslaicīgu diskvalifikāciju par pārāk augstu hemoglobīna līmeni asinīs.

2014. gada februārī, , kur sportiste piedalījās jau kā biatloniste un izcīnīja divas ceturtās vietas (masu startā un jauktajā stafetē), sportistei tika konstatētas pozitīvas dopinga analīzes. Abās disciplīnās, kurās ieguva ceturto vietu, sportiste saņēma diskvalifikāciju un tika izraidīta no olimpiskā ciemata. 2014. gada novembrī paziņoja par karjeras beigšanu.

Precējusies ar vācu kalnu slēpotāju Johanu Štēli.

## Atsauces

## Ārējās saites
*
Kima Jona

**Kima Jona** (; dzimusi  Pučhonā, Dienvidkorejā) ir Dienvidkorejas daiļslidotāja. Viņa ir pirmā daiļslidotāja no šīs Āzijas valsts, kas guvusi panākumus starptautiskā mērogā. Četrus gadus Kima Jona dzīvoja Toronto, Kanādā, kur trenējas pie savulaik izcilā daiļslidotāja, divkārtējā olimpiskā čempiona Braiena Orsera. Pēc tam atgriezās Korejā un šobrīd dzīvo un trenējas Seulā.

Savās pirmajās ziemas olimpiskajās spēlēs 2010. gadā Vankūverā Kima Jona izcīnīja zelta medaļu sieviešu sacensībās. Viņa ir pašreizējā pasaules rekorda īpašniece gan kopējā punktu ieskaitē, gan īsajā programmā, gan izvēles programmā; visi šie rekordi tika uzstādīti Vankūveras Olimpiskajās spēlēs. 2014. gada ziemas olimpiskajās spēlēs Sočos Kima Jona izcīnīja sudraba medaļu, piekāpjoties vienīgi Krievijas sportistei Adelinai Sotņikovai. Divreiz kļuvusi par Pasaules čempionāta uzvarētāju (2009. gadā Losandželosā un 2013. gadā Londonā).

Kima Jona aizdedzināja Olimpisko lāpu 2018. gada ziemas olimpisko spēļu atklāšanas ceremonijā.

## Sasniegumi

## Ārējās saites

*
Nataļja Korosteļova

**Nataļja Korosteļova** (; dzimusi ) ir Krievijas distanču slēpotāja. Ar distanču slēpošanu nodarbojas kopš 2002. gada. Savās pirmajās ziemas olimpiskajās spēlēs 2010. gadā Vankūverā izcīnīja bronzas medaļu komandu sprintā.

## Ārējās saites
Pirjo Muranena

**Pirjo Muranena** (; dzimusi ) ir Somijas distanču slēpotāja. Sacensībās startē kopš 1998. gada. Viņa ir izcīnījusi sešas medaļas Pasaules čempionātos. 2001. gadā atzīta par Somijas gada sportisti.

Savās pirmajās ziemas olimpiskajās spēlēs 2010. gadā Vankūverā viņa kļuva par olimpiskās bronzas medaļas īpašnieci 4 x 5 km stafetē.

## Ārējās saites
*  /
Rozā pantera 2

**"Rozā pantera 2"** () ir 2009. gada ASV detektīvkomēdijas filma. Filmas režisors ir Haralds Zvarts un tas ir turpinājums 2006. gada filmai "Rozā pantera", kas uzņemta, balstoties uz populāra komēdijseriāla sižetu.

Filmā franču inspektors Žaks Kluzo sadarbojas ar pasaules labākajiem izmeklētājiem, lai beidzot apturētu zagli Tornado, kas atgriezies pēc vairāku gadu bezdarbības. Galvenajās lomas atveido Stīvs Mārtins, Žans Reno, Emīlija Mortimera, Endijs Garsija, Alfreds Molina, Juki Matsuzaki, Aišvarija Raja, Lilija Tomlina un Džons Klīzs.

## Sižets
Kad no pasaules šķietami drošākajām krātuvēm un muzejiem sāk pazust vērtīgi artefakti, drošības sargi nolemj izveidot starptautisku izmeklēšanas komandu, kas apvienotu pasaules labākos izmeklētājus, lai beidzot atšķetinātu mīklainos noziegumus. Izmeklēšanā iesaista arī Francijas lepnumu, inspektoru Žaku Kluzo. Viņš kopīgi ar kolēģiem no Japānas, Lielbritānijas, Itālijas un Indijas sāk dzīt pēdas aizdomās turētajam noziedzniekam Tornado.

## Detektīvi
* Japāna — Kendži Masuto — Juki Matsuzaki
* Itālija — Vinčenčo Rokara Skvarčialupi Brankaleone — Endijs Garsija
* Indija — Sonja Solandresa — Aišvarija Raja
* Lielbritānija — Rendalls Peperridžs — Alfreds Molina
* Francija — Žaks Kluzo — Stīvs Mārtins
* Francija — Nikola Durā — Emīlija Mortimera
* Francija — Žilbērs Pontons — Žans Reno

## Atsauces

## Ārējās saites
Līdzības un attāluma mēri

**Klasteru līdzības jeb attāluma mērs** ir kvantitatīvs lielums, kas daudzdimensiju analīzē raksturo saikni jeb līdzību starp pētāmajiem objektiem. Klasteru analīze spēj dot atšķirīgus rezultātus vieniem un tiem pašiem datiem, līdz ar to, lai pareizi izvēlētos līdzības mēru, jānovērtē gan mainīgā veids, gan mērvienību skala, gan pētāmā objekta būtību. Kad dotie dati ir sadalīti klasteros, var aprēķināt to līdzības jeb tuvuma precīzu novērtējumu. Atkarībā no mainīgā veida tiek izdalītas divas attālumu mēru pamatgrupas: mēri mainīgajiem, kas pieder metriskajai skalai un mēri bināriem mainīgajiem.

## Mēri metriskiem mainīgajiem

* **[[Eiklīda attālums]]** — attālums starp diviem punktiem daudzdimensiju telpā (tas atbilst tos savienojošā nogriežņa garumam).
* **Eiklīda attāluma kvadrāts** — šāda pieeja ļauj lielāku svaru piešķirt tieši lielajiem attālumiem. Šo metodi vienmēr jāizmanto, ja veidojot klasterus tiek izmantota mediānu vai ''Ward'' metode.
* **[[Pīrsona korelācijas koeficients]]** - atrodas intervālā no -1 līdz 1.
* **[[Kosinuss]]** — arī šis koeficients atrodas robežās no -1 līdz 1, taču ir aprēķināms pēc mazliet citādākas formulas.
* **[[Čebiševa attālums]]** — par šo attālumu izvēlās lielāko pēc moduļa starpību, kas atbilst izvēlēto novērojumu vērtībām.
* **Kvartālu** jeb **[[Manhatanas attālums]]** — aprēķina kā vērtību pāru starpību absolūto vērtību summu. Divu dimensiju gadījumā tas nav Eiklīda taisnvirziena attālums starp diviem punktiem, bet gan ceļš, kas jāveic, lai nokļūtu "Manhatanā no vienas ēkas līdz otrai pa savstarpēji perpendikulārām ielām".
* **[[Minkovska attālums]]**. Vispārināts Minkovska attālums tiek nosaukts par pakāpes attālumu, kas tiek aprēķināts pēc šādas formulas:
::::::::::::\left(\sum_{i=1}^n |x_i-y_i|^p\right)^{1/p} 
:Minkovska attālumu parasti lieto, pieņemot, ka pakāpe *p* ir 1 vai 2, iegūstot attiecīgi Manhatanas un Eiklīda attālumus. Savukārt, pakāpei *p* tiecoties uz bezgalību, tiek iegūts Čebiševa attālums:
::::::::::\lim_{p\to\infty}{\left(\sum_{i=1}^n |x_i-y_i|^p\right)^\frac{1}{p}} = \max_{i=1}^n |x_i-y_i| \,

## Mēri bināriem mainīgiem

* **Eiklīda attāluma kvadrāts** — arī binārajiem mainīgajiem izmanto šo attāluma mēru, taču interpretācija ir mazliet atšķirīga, jo rādītājs parāda novērojumu skaitu, kuriem viens no kritērijiem neizpildās, bet otrs izpildās.
* **[[Eiklīda attālums]]** — aprēķināms kā kvadrātsakne no iepriekš minētā rādītāja.
* Citi mēri, tajā skaitā: attāluma starpība, starpības etalons, dispersija, forma, kā arī ''Lance'' un ''Williams'' attāluma mēri.

## Atsauces

## Ārējās saites

* Vizuāls pārskats par attālumu mēriem 
* ''StatSoft'' mājaslapa 
* ''SciTopics'' mājaslapa
Silajāņu pagasts

**Silajāņu pagasts** ir viena no Preiļu novada administratīvajām teritorijām tā austrumos. Robežojas ar sava novada Galēnu, Riebiņu un Rušonas pagastiem un Rēzeknes novada Feimaņu un Silmalas pagastiem. 

## Daba
### Hidrogrāfija
#### Ezeri
Lielais Ostrovas ezers, Markovas ezers, Mazais Ostrovas ezers, Paļšas ezers, Raudas ezers.

## Vēsture
1935. gadā Silajāņu pagasta platība bija 249,2 km² un tajā dzīvoja 9684 iedzīvotāji. 1945. gadā pagastā izveidoja Antonišķu, Feimaņu, Kausas, Kotļarovas, Nikitišķu, Riebiņu, Rušenicas, Silajāņu un Timošišku ciema padomes, bet pagastu 1949. gadā likvidēja. 1954. gadā **Silajāņu ciemam** pievienoja likvidēto Kotļarovas ciemu. 1990. gadā ciemu reorganizēja par pagastu. 2004. gadā Silajāņu pagasts iekļāvās Riebiņu novadā. 2021. gadā Riebiņu novadu iekļāva Preiļu novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Silajāņi]]** (pagasta centrs), Bikova, Rozalina, Kotļerova.

## Saimniecība
### Transports

## Izglītība un kultūra

## Atsauces
Striptīzs

thumb|Lola Belaire izpilda striptīzu
**Striptīzs** ir erotiska vai eksotiska deja, kuras laikā dejotājs pakāpeniski izģērbjas, parasti tas notiek mūzikas pavadījumā. Persona, kas izpilda striptīzu, parasti tiek saukta par striptīzdejotāju.

Striptīzs var būt mākslinieciska un izklaidējoša izpausme, kas ietver horeogrāfiju, teatralitāti un dažādus tērpus. Profesionāli striptīza dejotāji bieži izmanto arī deju ap stieni (*pole dance*), kas prasa fizisku sagatavotību un akrobātiskas prasmes.

## Vēsture
Striptīzs ir bijis pazīstams tādās senās kultūrās kā senā Babilona un Senā Ēģipte. Romieši rīkoja ekstravagantas izklaides, tostarp erotiskās dejas. Slavenākais piemērs ir festivāli, kuros tika demonstrētas jutekliskas kustības un izģērbšanās. Kristīgā baznīca viduslaikos stingri nosodīja jebkāda veida erotiskas dejas. Tomēr itāļu renesanses laikmetā atdzima teātra un dejas kultūra, kurā dažkārt iekļāva provokatīvus priekšnesumus.

18. un 19. gadsimtā Eiropā un ASV kļuva populāri burleskas un kabarē priekšnesumi, kuros sievietes uzstājās jutekliskos tērpos, dažkārt izģērbjoties. 1893. gadā Parīzē slavenajā *Moulin Rouge* kabarē tika izpildīts pirmais zināmais striptīza priekšnesums, kur dejotāja Pamēla starmešu gaismā pakāpeniski atbrīvojās no apģērba.

Mūsdienās striptīzs parasti tiek izpildīts īpašos striptīzklubos, taču tas var tikt izpildīts arī krogos, it īpaši tas ir novērojams Apvienotajā Karalistē, teātros un mūzikas hallēs.

## Ārējās saites
Paulina Ruvio

**Paulina Ruvio** (; dzimusi 1971. gada 17. jūnijā) ir meksikāņu popdziedātāja un dziesmu autore, aktrise.

## Biogrāfija
Paulina Ruvio dzimusi . Viņas māte ir populāra meksikāņu aktrise Susana Dosamantesa. Paulinas dzimtā valoda ir spāņu, bet viņa tekoši runā arī angliski. Saskaņā ar žurnālu *Billboard*, viņa ir veiksmīgākā 2000. gadu mūziķe ASV un otra veiksmīgākā pasaulē aiz Šakiras. Kopumā mūziķe visā pasaulē ir pārdevusi vairāk kā 20 miljonus albumu. 2009. gada 23. jūnijā Paulina izlaida savu jaunāko albumu *Gran City Pop*.

## Diskogrāfija

### Studijas albumi
* *[[La chica dorada]]* (1992)
* *[[24 kilates]]* (1993)
* *[[El tiempo es oro]]* (1995)
* *[[Planeta Paulina]]* (1996)
* *[[Paulina (album)|Paulina]]* (2000)
* *[[Border Girl]]* (2002)
* *[[Pau-Latina]]* (2004)
* *[[Ananda]]* (2006)
* *[[Gran City Pop]]* (2009)

## Singli
* "Mio" (1992)
* "Abriendo las puertas al amor" (1992)
* "Amor de mujer" (1992)
* "Sabor a miel" (1992)
* "Nieva, nieva" (1993)
* "Vuelve junto a mi" (1993)
* "El ultimo adios" (2000)
* "Lo hare por ti" (2000)
* "Sexi dance" (2000)
* "Fire (Sexi dance)" (2000)
* "Tal vez, quiza" (2000)
* "Y yo sigo aquí" (2001)
* "Yo no soy esa mujer" (2001)
* "Don't Say Goodbye" (2002)
* "Si tu te vas" (2002)
* "Todo mi amor" (2002)
* "The One You Love" (2002)
* "Baila Casanova" (2002)
* "I'll Be Right Here (Sexual Lover)(2003)
* "Te quise tanto" (2004)
* "Algo tienes" (2004)
* "Dame otro tequila" (2004)
* "Alma en libertad" (2004)
* "Mia" (2005)
* "Ni una sola palabra" (2006)
* "Nada puede cambiarme" Feat Slash (2006)
* "Ayudame" (2007)
* "Causa y Efecto" (2009)
* "Ni rosas ni juguetes (2009)
* "Ni rosas ni juguetes" Feat Pitbull (2010)
* "Algo de ti (2010)

## Atsauces

## Ārējās saites
* Official Website 
* Power: The Official Fan Club of Paulina Rubio" 
* official Twitter of Paulina Rubio"
* "The Official Facebook Of Paulina Rubio"
Upenieku ciems

**Upenieku ciems** var būt:
* Upenieku ciems - administratīva vienība Līvānu rajonā 1945. - 1954. g.
* Sīļukalna pagasta nosaukums 1945. - 1990. g.
* Zebrenes pagasta nosaukums 1945. - 1964. g.
Kima

**Kima** var būt:

* Kima Jona (김연아; 1990) — Dienvidkorejas daiļslidotāja;
* Dženija Kima (김제니; 1996) — Dienvidkorejas dziedātāja, repere, aktrise un modele.

## Skatīt arī
* Kims
Sīļukalna pagasts

**Sīļukalna pagasts** ir viena no Preiļu novada administratīvajām teritorijām tā ziemeļrietumos. Robežojas ar sava novada Galēnu, Stabulnieku un Saunas pagastiem, Līvānu novada Rudzātu pagastu, Jēkabpils novada Atašienes pagastu, Madonas novada Varakļānu pagastu un Rēzeknes novada Dekšāru un Viļānu pagastiem. 

## Daba
### Hidrogrāfija
#### Ezeri
Teilānu ezers

## Vēsture
1945. gadā Galēnu pagastā izveidoja **Upenieku ciema padomi**. 1954. gadā Upenieku ciemam pievienoja Stikānu ciemu. 1962. gadā Upenieku ciema Kirova kolhoza teritoriju pievienoja Galēnu ciemam. 1963. gadā Upenieku ciemam pievienoja Stirnienes ciema kolhoza «1. maijs» teritoriju, bet ciems tika pievienots Preiļu rajonam (pirms tam atradās Rēzeknes rajonā). 1965. gadā - Rudzētu ciema kolhoza «1. maijs» teritoriju. 1990. gadā ciemu reorganizēja par pagastu. 1992. gadā **Upenieku pagastu** pārdēvēja par **Sīļukalna pagastu**. 2004. gadā Sīļukalna pagasts iekļāvās Riebiņu novadā. 2021. gadā Riebiņu novadu iekļāva Preiļu novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Sīļukalns (Sīļukalna pagasts)|Sīļukalns]]** (pagasta centrs), Sondori, Kapenieki, Opolie, Sprukstiņi, Brokas, Upenieki, Grozu Bernāni, Stikāni, Teilāni.

## Saimniecība
### Transports

## Izglītība un kultūra

## Atsauces
What For?

**"What For?"** ir latviešu dziedātājas Aishas izpildīta dziesma, ar kuru viņa uzvarēja 2010. gada Eirodziesmā.

Dziesmas komponists ir Jānis Lūsēns, vārdu autors Guntars Račs.

## Singla dziesmu saraksts
# What For? (Radio Edit) — 2:57
# What For? (Boyza II Remix Radio Edit) — 3:26
# What For? (Boyza II Remix Extended) — 6:04
# If This Was Heaven — 3:38
# Me and Bobby McGee — 3:27
# What For? (Karaoke version) — 2:57

## Pozīcijas topos

## Atsauces

## Ārējās saites
* Dziesmas vārdi
Svetlana Sļepcova

**Svetlana Sļepcova** (; dzimusi  Hantimansijskā, Krievijā) ir bijusī krievu biatloniste.

Ar biatlonu nodarbojās kopš 1994. gada. Pasaules kausa posmos piedalās kopš 2007.-2008. gada sezonas, izcīnījusi 11 uzvaras atsevišķos posmos. Pasaules čempionātos un olimpiskajās spēlēs izcīnījusi trīs medaļas — visas stafetēs, tai skaitā 2010. gadā olimpiskajās spēlēs Vankūverā kopā ar Krievijas stafetes komandu izcīnīja olimpiskās zelta medaļas (veica pirmo stafetes etapu, šāva nekļūdīgi).

2017. gadā beigusi profesionālā sporta karjeru. Pēc karjeras beigām viņam izvirzītas apsūdzības par antidopinga noteikumu pārkāpumiem.

## Statistika Pasaules kausā

## Ārējās saites
* Oficiālā mājaslapa 
* IBU profils 
* Sports-Reference profils
2010. gada ziemas olimpisko spēļu medaļu tabula

Šī ir **[[2010. gada ziemas olimpiskās spēles|2010. gada ziemas olimpisko spēļu]] medaļu sadalījuma tabula**. 2010. gada ziemas olimpiskās spēles bija 21. ziemas olimpiskās spēles, kas no 2010. gada 12. līdz 28. februārim notika Kanādas Britu Kolumbijas provinces pilsētā Vankūverā. Kopumā Olimpiskajās spēlēs piedalījās 2632 sportisti, kas pārstāvēja 82 Nacionālās Olimpiskās komitejas. Kopumā tika sadalīti 86 medaļu komplekti 15 sporta veidos.

Vismaz vienu medaļu ieguva 26 valstu sportisti, no kuriem 19 valstu sportisti izcīnīja vismaz vienu zelta medaļu. Kanāda izcīnīja savu pirmo zelta medaļu, kad tā organizē ziemas olimpiskās spēles.

## Medaļu kopvērtējums
Izcelta Latvija un valsts-organizators.

### Piezīmes

## Skatīt arī
* 2010. gada ziemas olimpiskās spēles
* 2010. gada ziemas olimpisko spēļu komandu vērtējums
* Latvija 2010. gada ziemas olimpiskajās spēlēs

## Ārējās saites

* Vankūvera 2010
Know Your Enemy

"**Know Your Enemy**" ir amerikāņu rokgrupas Green Day dziesma un pirmais singls no viņu astotā studijas albuma *[[21st Century Breakdown]]*. Singlu izdeva Reprise Records .

## Dziesmu saraksts
Lange

**Lange** ( — 'garais/-ā') ir vācu cilmes uzvārds. Cilvēki ar šo uzvārdu:

* Andrē Lange (*André Lange*; 1973) — vācu bobsleja pilots;
* Jēkabs Lange (*Jacob Lang*; 1711—1777) — latviešu mācītājs;
* Maksis Lange (*Max Lange*; 1832—1899) — vācu šahists;
* Marta Lange (1903—1985) — latviešu tēlniece;
* Matiass Lange (*Mathias Lange*; 1985) — austriešu hokeja vārtsargs;
* Rūdolfs Lange (1910–1945) — vācu kara noziedznieks;
* Vilfrīds Lange (*Wilfried Lange*; 1910—1993) — vācu šahists;
* Voldemārs Lange (1907—1989) — latviešu mežsaimniecības speciālists, botāniķis, dendrologs, kokaugu ekoloģijas, bioloģijas un ģeogrāfiskās izplatības pētnieks.

## Skatīt arī
* Langs
Orbīta (tekstgrupa)

**Orbīta** () ir Latvijas krievu dzejnieku tekstgrupa.

## Dalībnieki
* Sergejs Timofejevs
* Artūrs Punte
* Semjons Haņins
* Vladimirs Svetlovs

## Vēsture
Grupa radās 1999. gadā, un kopš tā laika publicē dzejas un mākslas izdevumus, kā arī sniedz dzejas lasījumus dažādās valstīs.
Grupa sadarbojas ar dizaineru Vladimiru Leibgamu, latviešu jaunās paaudzes dzejniekiem, māksliniekiem, mūziķiem un citiem dažādu mākslu pārstāvjiem. 

Grupa saņēmusi Literatūras gada balvu dzejā (2005) par almanaha „Orbīta” 4. numuru DVD un CD formātā.

## Izdevumi
thumb|Orbītas performance Rīgā 2019. gadā
* „Orbīta” Nr. 1. (2000, almanahs)
* „Orbīta” Nr. 2. (2000, CD)
* „Orbīta” Nr. 3. (2001, almanahs)
* Sergejs Timofejevs. „Gandrīz fotogrāfijas” (2003)
* Semjons Haņins. „Tikko” (2003)
* „Orbīta” Nr. 4. (2005, DVD + CD)
*Laila Halilova. „36 EXP” (2006, fotogrāmata) 
* Inga Gaile. „Kūku Marija” (2007)
* Antoloģija „Krievu mūsdienu dzeja Latvijā” (2008)
* „Orbīta” Nr. 5. (2009, almanahs)
* Dmitrijs Rancevs. „Kinotācijas” (2009)
* Par mums: Kārlis Vērdiņš, Māris Salējs, Marts Pujāts, Pēteris Draguns (2009)
* Sergejs Timofejevs. „Stereo” (2012)
* Žoržs Uaļļiks. „Redzu dzirdu klusēju” (2013)
* „Artūra Puntes poētiskie veltījumi” (2013)
* Semjons Haņins. „Peldus” (2013)
* Jeļena Glazova. „Transfēri” (2013)
* Dmitrijs Sumarokovs. „Cafe Europe” (2014)
* Aleksandrs Meņšikovs. „17 dzejoļi” (2014)
* Vladimirs Svetlovs. „Lietots” (2014)
* Oļegs Ļencojs. „Pieceļas ieelpo...” (2014)
* Jevgeņijs Nelešs. „Uznācis” (2014)
*Romans Korovins. „ROCK” (2014, albums)
*„Талка/ Talka” (2014, almanahs)
*Aleksandrs Gronskis, Ksenija Babuškina.  „Schema” (2016, fotogrāmata)
*12 dzejnieki no Krievijas: antoloģija (2017)
*Andrejs Strokins. „Palladium” (2017, fotogrāmata)
*Māra Brašmane. „Centrāltirgus” (2018, fotogrāmata)
*Vladimirs Svetlovs. „Rīgas līcis” (2018, fotogrāmata)
* Sergejs Timofejevs. "Replika" (2018)

Kopš 2018. gada tiek izdota grāmatu sērija "Orbītas bibliotēka", kurā publicēti gan mūsdienu autoru oriģināldarbi, gan tulkojumi. Pirmais izdevums sērijā bija Arvja Vigula dzejoļu krāmjums "Grāmata".

## "Orbītas" dzejas izlases citās valodās
* *Nell'Orbita di Riga* [itāļu val.] Atdz. Paolo Galvagni. Edizioni L'Obliquo, 2006.
* *Worüber schweigen Freunde* [Par ko klusē draugi; vācu val.]. Atdz. Viktor Hoffmann. Berlin: Edition Bodoni, 2012.
* *Hit Parade*: The Orbita Group [Hitparāde: angļu val.]. Red. Kevin M.F. Platt. New York: Ugly Duckling Press, 2015.
* *Sto najboljih pjesama svih vremena i naroda* [horvātu val.]. Atdz. Ivana Peruško un Marko Pogačar. SKUD Ivan Goran Kovačić, 2016.
* *Deviando sollecito dalla rotta* [itāļu val.]. Atdz. Massimo Maurizio. Stilo Editrice, 2016.
* *Orbita: The Project* [angļu val.]. Transl. Kevin M. F. Platt. Todmorden: Arc Publications, 2018.

## Literatūra
* Aiga Dzalbe, Ilva Skulte. *Orbīta*. Rīga: Neputns, 2018.

## Atsauces

## Ārējās saites
* „Orbītas” mājaslapa //
Kolonoka sabuļa ota

thumb|260px|Kolonoka sabuļa mākslinieku otas
**Kolonoka sabuļa ota**, kas pazīstama arī ar nosaukumu **sabuļa ota** vai **Sibīrijas caunu ota**, ir ļoti kvalitatīva un smalka mākslinieku ota.

Otai spalviņas iegūst no Sibīrijas kolonoka (*Mustela sibirica*) astes matojuma, nevis no sabuļa (*Martes zibellina*). Spalviņas ir sarkanbrūnā krāsā ar tumšākiem galiņiem. Mākslinieki, kas lieto šīs otas, apgalvo, ka otām piemīt īpaša izturība, stingrība, slaidums un elastīgums, salīdzinot ar citām dabīgā materiāla otām. Īpaši kvalitatīvas ir otas, kas pagatavotas no Sibīrijas kolonoka tēviņu ziemas kažoka astu spalvām.

## Atsauces
Burvju pusdienas

**"Burvju pusdienas"** ir Ingus Baušķenieka trešais soloalbums, kas izdots 1995. gadā.

## Tapšana
Pēc 1990. gada albuma "Klusais okeāns" jaunas Baušķenieku dziesmas tapa lēni. 1992. gadā klajā nāca Ingus solo radiosingls "Ārpus tiltiem". 

1993. gadā seko divas kopā ar Edīti rakstītas dziesmas "Roņi" un "Lietus nomierina mani", otrā no tām iekļauta 1993. gadā izdotajā latviešu popmūzikas izlasē — pirmajā Latvijā producētajā ierakstā, kas izdots CD formātā. Abas dziesmas piedalās "Mikrofona" rokaptaujā, "Lietus nomierina mani" gada balsojumā ieguva 45. vietu, "Roņi" — 60. vietu.

Albums ir ierakstīts Baušķenieka mājas studijā un izdots 1995. gada nogalē ierakstu kompānijā "Mikrofona ieraksti". Pazīstamākās šī albuma dziesmas ir radiosingli "Zvēri nāk" un "Lidojums uz Sauli". Dziesmai "Zvēri nāk" izveidots Olafa Okonova režisēts videoklips.

## Dziesmu saraksts
# Zvaigzne debesīs - 6.00
# Vai tu guli - 5.17
# Aizlidoja kļavas - 4.33
# Zvēri nāk - 4.17
# Uz zelta pirkstgaliem - 4.09
# Mīli beidzies - 4.32
# Roņi (piedalās Edīte Baušķeniece) - 6.13
# Lietus nomierina mani (piedalās Edīte Baušķeniece) - 5.00
# Pāri sienai - 5.21
# Lidojums uz Sauli - 5.50

## Atsauces
Svītrainā zebiekste

**Svītrainā zebiekste** (*Mustela strigidorsa*) ir neliels sermuļu dzimtas (*Mustelidae*) plēsējs.

Svītrainā zebiekste ir visnoslēpumainākais Austrumu dzīvnieks, jo redzēta ļoti reti, lai arī tās izplatības teritorija ir ļoti liela, sākot ar Nepālu un Indijas ziemeļiem un beidzot ar Birmu, Ķīnas dienvidiem, Vjetnamu un Laosas dienvidiem. Tā dzīvo kalnos 1000—2500 metrus virs jūras līmeņa. Par svītraino zebieksti ir ļoti maz ziņu. Līdz šim ir izpētīti tikai 8 eksemplāri no Indijas, Nepālas, Birmas, Laosas un Taizemes.

## Izskats un īpašības
Svītrainā zebiekste kā citi sermuļu dzimtas dzīvnieki ir ar garu, slaidu ķermeni, īsām kājām un saplacinātu galvas formu. To var viegli atšķirt no pārējām zebiekstēm, pateicoties smalkai, sudrabaini pelēkai svītrai uz muguras, kas sākas pie galvas pamatnes un beidzas pie astes pamatnes. Kažoka krāsa ir tumši brūna vai dzeltenbrūna. Pavēderē tai ir atkal šaura, dzeltena svītra, un sānu matojums gar paišo pavēderi ir nedaudz tumšāks par muguras matojumu. Aste un kājas ir vienā krāsā ar muguru. Augšlūpa un zods ir gaiši vai gandrīz balti. Pēdas ir bez matojuma. Aste vidēji gara, sasniedzot 1/3 no ķermeņa garuma. Mātītei, ko noķēra Laosā, ķermeņa garums bija 285 mm, astes garums 152 mm.

Indijā tika novērota svītrainā zebiekste, kas medīja lielu žurku.

## Atsauces

## Ārējās saites

* Mustela strigidorsa
* Black-striped weasel
Ducis ir lētāk (1950. gada filma)

**"Ducis ir lētāk"** () ir 1953. gada ASV ģimenes kinokomēdija, kas veidota pēc Frenka Bankera Gilbreta jaunākā un Ernestīnes Gilbretas Kerijas tāda paša nosaukuma romāna motīviem. Filmas režisors ir Volters Langs. Filmā stāstīts par ģimeni ar 12 bērniem. Šī filma ir balstīta uz Frenka Bankera Gilbreta vecākā ģimenes dzīvesstāsta.

2003. gadā iznāca filmas rīmeiks "Ducis ir lētāk", kurā atšķirībā no šīs filmas Gilbretu ģimeni aizstāja Beikeru ġimene. Filmu uzņēmusi studija *[[20th Century Studios|20th Century Fox]]*.

## Ārējās saites
Sojuz TMA-18

**Sojuz TMA-18** (; ) bija pilotējams Krievijas kosmosa kuģis apkalpes nogādāšanai uz Starptautisko kosmosa staciju (SKS).

Starts notika . Uz zemes nolaižamais aparāts atgriezās .

## Apkalpes
Kuģa *Sojuz TMA-18* apkalpe augšupceļā un lejupceļā:

Rezerves apkalpe:
* Aleksandrs Samokutjajevs (*Александр Михайлович Самокутяев*), komandieris 
* Andrejs Borisenko (*Андрей Борисенко*), lidojuma inženieris 
* Skots Kellijs (*Scott J. Kelly*), lidojuma inženieris, NASA, 

## Lidojuma gaita
Starts notika  04:04:33 UTC no Baikonuras kosmodroma ar nesējraķeti Sojuz-FG.

Ar SKS kosmosa kuģis saslēdzās 4. aprīlī 05:24:50 UTC pie moduļa Poisk.

Atvienošanās no stacijas bija paredzēta  01:39 UTC, bet tā nenotika tehnisku sarežģījumu dēļ. Tika nolemts atvienošanos pārcelt uz 25. septembri, lai atrastu kļūmes iemeslu. Drīz tika noskaidrots, ka datoram tika dots signāls, ka pārejas telpa nav hermētiska. Vēlāk izrādījās, ka saslēgšanās mehānismā bija iekļuvusi nolūzusi skrūve.

*Sojuz TMA-18* atvienojās  02:02:12 UTC. Kosmosa kuģa dzinēji bremzēšanas manevram tika ieslēgti 04:31:17 UTC. Nolaižamais aparāts veica nosēšanos 05:23 UTC 35 km uz dienvidaustrumiem no Arkalikas Kazahstānā.

## Ārējās saites
* ''Sojuz TMA-18'' lapa SKS Lidojumu vadības centrā
Ebe Kamargu

**Ebe Marija Kamargu** (; dzimusi , mirusi ) bija brazīliešu aktrise un dziedātāja. Viņa tiek uzskatīta par "Brazīlijas televīzijas karalieni".

## Ārējās saites

* 
*